|  |  |
| --- | --- |
| **ROMÂNIA MINISTERUL AFACERILOR INTERNE**  **INSPECTORATUL GENERALAL POLITIEI ROMANE**  **DIRECŢIA GENERALĂ DE POLIŢIE A MUNICIPIULUI BUCUREŞTI**  **BRIGADA RUTIERĂ** |  |

**15.11.2024**

**I N F O R M A R E**

În data de **18 noiembrie a.c.**, începând cu **ora 21.45**, pe **Stadionul „Arena Națională”**, se va disputa partida oficială de fotbal dintre echipele reprezentative ale **ROMÂNIEI** și **CIPRU.**

Pentru buna desfășurare a evenimentului, traficul rutier se va restricționa progresiv, dacă situația o va impune, după cum urmează:

- pe **Str. Maior Coravu:**

\* în data de **17.11.2024**, începând cu **ora 17.00**, în perimetrul rondului de pe Str. Maior Coravu, în fața intrării în Complexul Arenei Naționale, se va restricționa parcarea autovehiculelor;

\* în data de **18.11.2024**, începând cu **ora 17.00**, până după încheierea jocului;

- pe **Bd. Pierre de Coubertin**, de la intersecția cu Str. Vatra Luminoasă, până la intrarea în Complexul Sportiv, în data de **18.11.2024**, începând cu **ora 17.00**, până după încheierea meciului;

- **Str. Tony Bulandra**:

\* în data de **17.11.2024**, începând cu **ora 07.00**, se va restricționa parcarea autovehiculelor în zona intrării din Bd. Basarabia a Stadionului Național Arena;

\* în data de **18.11.2024**, începând cu **ora 17.00**, după încheierea meciului.

De asemenea, *se va restricționa accesul mijloacelor auto* după cum urmează:

- în alveola din fața intrării în curtea Complexului Arenei Naționale, dinspre Bd. Basarabia, în **17.11.2024**, începând cu ora **07.00**;

- pe Bd. Pierre de Coubertin, tronsonul cuprins între Str. Vatra Luminoasă și intrarea în Complexul Arena Națională, în **18.11.2024**, începând cu ora **17.00**;

- pe Str. Tony Bulandra și pe Str. Vatra Luminoasă, tronsonul cuprins între Bd. Pierre de Coubertin și Str. Tony Bulandra, începând cu data de **17.11.2024**, **ora 19.00,** până în data de **18.11.2024**, după încheierea meciului.

**Rute ocolitoare:**

*- Bd. Unirii – Str. Lucian Blaga – Calea Dudești – Bd. Camil Ressu – Bd. Nicolae Grigorescu – Bd. Theodor Pallady;*

*- Șos. Mihai Bravu – Șos. Iancului – Șos. Pantelimon;*

*- Șos. Ștefan cel Mare – Șos. Colentina – Șos. Fundeni;*

*- Șos. Morarilor – Str. Lucrețiu Pătrășcanu – Str. Constantin Brâncuși – Bd. Nicolae Grigorescu – Str. Liviu Rebreanu.*

Brigada Rutieră va dispune măsuri de fluidizare a traficului și de prevenire a accidentelor și recomandă **conducătorilor de autovehicule**:

\* să folosească mijloacele de transport în comun pentru a evita blocajele în trafic;

\* să nu oprească ori să staționeze pe arterele menționate mai sus, care fac parte din perimetrul de siguranță;

\* să își păstreze calmul și să nu claxoneze abuziv în cazul în care se află în zone aglomerate;

\* să respecte semnalele polițiștilor rutieri care dirijează traficul pentru asigurarea fluenței și recomandările polițiștilor care se află în punctele de deviere;

\* să reducă viteza atunci când trec pe lângă grupurile de suporteri și să evite pe timpul deplasării, manifestările de natură a pune în pericol siguranța lor, dar și a celorlalți participanți la trafic.

**Pietonilor** le recomandăm să circule doar pe trotuare, traversarea străzii să o realizeze doar prin locurile special amenajate și la culoarea verde a semaforului electric, după ce s-au asigurat temeinic că intenția lor de a traversa a fost înțeleasă de către conducătorii de autovehicule.